stanford-oval/wikipedia huggingface dataset:
עמק אימפריאל
כלכלה > אתרים מעניינים > נהר הקולורדו

נהר הקולורדו הוא יעד פופולרי לספורט המים כולל, דיג, שיט בסירות, סקי מים ואופנועי ים. הנהר קולורדו זורם בדרום-מערב ארצות הברית וצפון-מערב מקסיקו, אורכו כ-2,330 קילומטרים, והוא מנקז חלק מהאזורים הצחיחים במדרון המערבי של הרי הרוקי. הנהר זורם מצפון מאגם גרנד בקולורדו עד למפרץ קליפורניה. עם זאת, במשך מרבית השנה לא זורמים מים בקולורדו מגבול ארצות הברית–מקסיקו למפרץ בשל ניצול המים לחקלאות ושתייה.
כלכלה > אתרים מעניינים > הר הישועה

הר סלווישן (Salvation Mountain, "הר הישועה") הוא הר מלאכותי צבעוני צפונית לקאליפטריה, סמוך לסלאב סיטי (Slab City). הוא בנוי מטיט, קש ואלפי ליטרים של צבע. את ההר הקים לאונרד נייט (Leonard Knight) כדי להעביר את המסר כי "אלוהים אוהב את כולם". מר נייט סירב לקבל תרומות ניכרות של כסף ועבודה מצד תומכים שרצו לשנות את המסר שלו של אהבה אוניברסלית למען או נגד קבוצות מסוימות.
כלכלה > אתרים מעניינים > הפארק המדברי המדינתי אנזה-בורגו

הפארק המדברי המדינתי אנזה-בורגו (Anza-Borrego Desert State Park), שחלקים ממנו שוכנים בעמק אימפריאל הוא הפארק המדינתי הגדול ביותר בקליפורניה. 800 קילומטרים של דרכי עפר, 12 שטחי טבע בראשיתיים וקילומטרים של שבילי הליכה מאפשרים למבקרים הזדמנות שאין דומה לה לחוות את פלאיו של מדבר קולורדו. הפארק קרוי על שמו של מגלה הארצות הספרדי חואן באוטיסטה דה אנסה (Juan Bautista de Anza) והשם הספרדי בורגו, או כבש גדול-קרניים. בפארק מציע צפייה בנחלי אכזב, פרחי בר, חורשות דקלים, קקטוסים ונופים נרחבים. המבקרים עשויים לראות קוקייה רצנית גדולה, עיט זהוב, שועל מקרוטיס, אייל פרדי שחור-זנב דרומי ותת-המין Ovis Canadensis cremnobates של כבש גדול-קרניים, כמו גם איגואנת המדבר, צ'קוואלה ועכסן עכני.
כלכלה > אתרים מעניינים > קניון המאובנים והנקיק הצבוע

שוכן בסמוך לאוקטייו בהרי קויוט (Coyote Mountains), קניון המאובנים (Fossil Canyon) והאזור סביבו הוא אתר מעולה לחובבי סלעים וציידי מאובנים. המאובנים במקום זה אינם דינוזאורים, אלא צדפות ואלמוגים מתקופת המיוקן כאשר האזור שכן מתחת לים.
"הנקיק הצבוע" (Painted Gorge), שוכן בצד המזרחי של הרי קויוט, בנוי מסלעי יסוד, סלעים מותמרים וסלעי משקע. חום ותנועות טקטוניות יצרו צורות וצבעים מרהיבים. כתום, אדום, סגול וסגלגל מעורבים בחום ושחור יוצרים לוח צבעים כאשר השמש מאירה עליהם ויוצרת צללים באתר גאולוגי מיוחד זה.
כלכלה > אתרים מעניינים > מקלט חיות הבר הלאומי אימפריאל

מקלט חיות הבר הלאומי אימפריאל (Imperial National Wildlife Refuge) מגן על בית גידול של חיות בר לאורך 50 קילומטרים של נהר הקולורדו התחתון באריזונה ובקליפורניה, כולל הקטע האחרון של הנהר לפני שהוא נכנס למקסיקו. הנהר, האגמים והביצות שלצידו הם נווה מדבר ירוק, בניגוד להרים המדבריים המקיפים אותו. זהו מקום מקלט וקינון לעופות נודדים וחיות בר מדבריות מקומיות.
כלכלה > אתרים מעניינים > מקלט חיות הבר הלאומי סוני בונו ימת סלטון

מקלט חיות הבר הלאומי סוני בונו ימת סלטון (Sonny Bono Salton Sea National Wildlife Refuge) שוכן 60 קילומטרים צפונית לגבול מקסיקו בקצה הדרומי של ימת סלטון. המקלט שוכן בנתיב הנדידה הפסיפי (Pacific Flyway) של העופות הנודדים, הוא ייחודי בהיותו שוכן 69 מטרים מתחת לפני הים. בשל מיקומו הדרומי, היותו מתחת לפני הים והיותו חלק ממדבר קולורדו נמדדים באתר טמפרטורות בין הגבוהות ביותר בארצות הברית. הטמפרטורה ביום בין מאי לאוקטובר גבוהה בדרך כלל מ-38°C כשטמפרטורות בין 46°C ל-49°C נמדדו מדי שנה.
כלכלה > אתרים מעניינים > מקסיקלי

עיר הגבול מקסיקלי במקסיקו מציעה שירותים של עיר גדולה כדוגמת מוזיאונים, גן חיות, מרכז ספורט וכינוסים ושדה תעופה בינלאומי. מבקרים חוצים מדי יום את הגבול מקלקסיקו בארצות הברית ברגל או במכונית. מסעדות, דוכני טאקו, בתי מרקחת, בארים ומועדוני ריקודים הם חלק מהאטרקציות שמציעה העיר למבקרים. דוכנים וחנויות רבות מוכרות חפצי אומנות ומזכרות מקסיקניים והם שוכנים גם במרחק הליכה קצר מהגבול. בנוסף, תושבים רבים מקליפורניה, אריזונה ונבדה באים לקבל טיפולי שיניים או לשירותי רפואה במקסיקלי משום שהם זולים יותר מהמקבילים בארצות הברית. הגיל המינימלי המותר לשתיית אלכוהול במקסיקו הוא 18 (בהשוואה ל-21 בארצות הברית), וחוק זה הפך את מקסיקלי ליעד נפוץ לביקורים בסוף שבוע של תלמידי בתי ספר תיכונים וסטודנטים מדרום קליפורניה. העיר שוכנת קרוב למוקד של רעידת האדמה בבאחה קליפורניה ב-4 באפריל 2010.
כלכלה > חקלאות

אף שהאזור שוכן בקטע ממדבר סונורה המכונה מדבר קולורדו, שבו יש טמפרטורות גבוהות ומעט משקעים (כ-76 מילימטרים בממוצע לשנה), הכלכלה מבוססת במידה רבה על החקלאות בעזרת השקיה, שמימיה מגיעים כולם מנהר הקולורדו דרך התעלה הכול-אמריקנית. אלפי דונמים של קרקע חקלאית משובחת הפכו את המדבר לאחד מהאזורים החקלאיים הפוריים ביותר בקליפורניה המגדל יבולים בשווי של מעל למיליארד דולר מדי שנה. חקלאות היא התעשייה הגדולה ביותר בעמק אימפריאל, כשמעל לרבע מכלל המועסקים בעמק עובדים בחקלאות. המחיר לסביבה הוא שדרומית לתעלה הנהר קולורדו לא זורם מעל לקרקע אל מקסיקו במשך מרבית השנה.
מערכת נרחבת של תעלות, סכרי ביקורת וצינורות מזרימה את המים לכל רחבי העמק. המערכת מהווה את נפת ההשקיה אימפריאל (Imperial Irrigation District) או בראשי תיבות IID. מערכת חלוקת המים כוללת מעל ל-2,300 קילומטרים של תעלות ומעל ל-1,800 קילומטרים של צינורות. מספר התעלות והצינורות השונים עולה על מאה. המים המיובאים ועונה הארוכה שבה ניתן לגדל מאפשרים שני מחזורים של יבולים בשנה, ועמק אימפריאל הוא מקור עיקרי בחורף לפירות וירקות, כותנה ודגנים לשוק האמריקני והבינלאומי. אלפלפה הוא יבול עיקרי נוסף שגדל בעמק אימפריאל. עודפי המים מהשדות מוזרמים דרך מערכת הניקוז התת-קרקעית לימת סלטון, שתוכננה לשמש מאגר למי נגר מחקלאות, כאשר השיקולים של איכות הסביבה לא נלקחו בחשבון.
אנרגיה מתחדשת

עמק אימפריאל הפכה לחממה למיזמים של אנרגיה מתחדשת, הן אנרגיה סולארית והן אנרגיה גאותרמית. תופעה זו מונעת בחלקה על ידי ההתחייבות של קליפורניה לייצר 33% מהחשמל שלה ממקורות מתחדשים עד 2020, קרינת השמש הגבוהה כל השנה, האבטלה הגבוהה, הקרבה למרכזי אוכלוסייה גדולים על החוף, וכן שטחים גדולים של ארץ המדבר שלא ניתן לנצלם לכל מטרה אחרת.
מרבית הקרקעות המתאימות לייצור אנרגיה ירוקה שייכת לממשל הפדרלי (לשכת ניהול הקרקעות). נכון לאפריל 2008 קיבלה הלשכה 163 בקשות להקמת מיזמים של אנרגיה מתחדשת על שטחים בגודל 6,500 קילומטרים רבועים בקליפורניה, "כמעט כולם מתוכננים לעמק אימפריאל ולמדבר צפונית לעמק". בין המיזמים: חברת סטרלינג אנרג'י (Stirling Energy Systems) שבנתה מתקן סולארי (Imperial Valley Solar Farm), שבמקור נועד להפיק חשמל באמצעות מנוע סטרלינג, אבל לאחר שהחברה פשטה את הרגל הוסב להפקת חשמל בעזרת תאים פוטו-וולטאיים, וחברת BHE Renewables המפעילה מתקן גאותרמי המסוגל להפיק חשמל בהספק של 338 מגה-ואט, מספיק על מנת לענות על צורכי החשמל של 300,000 בתים.
ב-2012 רכשה חברת סינתטיק גנומיקס (Synthetic Genomics) 33 דונם בעמק אימפריאל שבו היא מגדלת אצות במטרה להפיק מזון ודלק.
דמוגרפיה

עמק אימפריאל ועמק מקסיקלי שותפים לקשר בינלאומי של התרבויות האמריקנית וההיספנית. בצד של ארצות הברית, רוב התושבים הם אמריקנים-מקסיקנים או ממוצא לטינו-אמריקני, בעוד שהצד המקסיקני הושפע מאוד מהתרבות האמריקנית במשך עשרות רבות של שנים. בעמק יש ייצוג רב-גזעי של אמריקנים ממוצא שחור, אירופאי, ממזרח ומדרום אסיה ואינדיאנים.
על פי מפקד האוכלוסין של ארצות הברית משנת 2000, חיו במחוז 142,361 תושבים ב-39,384 משקי בית ו-31,467 משפחות. צפיפות האוכלוסין הייתה 13 נפשות לקילומטר רבוע. היו במחוז 43,891 יחידות דיור בצפיפות ממוצעת של 4 יחידות דיור לקילומטר רבוע. ההרכב האתני של המחוז היה 49.4% לבן, 4.0% שחור או אפרו-אמריקני, 1.9% ילידים אמריקאים (אינדיאנים), 2.0% אסיאתיים, 39.1% בני גזעים אחרים ו-3.7% משני גזעים או יותר. 72.2% מהאוכלוסייה היו היספנים או לטינו מכל גזע. 65.7% דיברו ספרדית כשפתם הראשונה ו-32.3% אנגלית.
היו 39,384 משקי בית, בהם 46.7% היו עם ילדים מתחת לגיל 18 המתגוררים עמם, 57.7% היו זוגות נשואים החיים יחד, 17.1% היו נשים ללא נוכחות של בעל, ו-20.1% לא היו משפחות. 17.1% מכלל משקי הבית היו בודדים ו-8.1% היו אנשים בגיל 65 ומעלה שגרים לבדם. גודל משק הבית הממוצע היה 3.33 וגודל המשפחה הממוצעת היה 3.77. במחוז הייתה פריסת הגילים באוכלוסייה של 31.4% מתחת לגיל 18, 9.9% מ-18 ועד 24, 30.4% מ-25 עד 44, 18.2% 45-64, ו-10.0% שהיו בני 65 שנים ומעלה. הגיל החציוני היה 31 שנים. היחס בין נשים לגברים היה 100 ל-109.3, כאשר מעל גיל 18 היחס היה 100 ל-111.4.
ההכנסה החציונית למשק בית במחוז הייתה 31,870 דולר, וההכנסה החציונית למשפחה הייתה 35,226 דולר. ההכנסה החציונית של גברים הייתה 32,775 דולר ושל הנשים 23,974 דולר. ההכנסה לנפש במחוז הייתה 13,239 דולר. כ-19.4% מהמשפחות ו-22.6% מהאוכלוסייה היו מתחת לקו העוני, כולל 28.7% מתחת לגיל 18 ו-13.6% מבני 65 ומעלה.
פוליטיקה

מחוז אימפריאל הוא מעוז דמוקרטי בבחירות לנשיאות, לקונגרס ולרשויות המקומיות. הרפובליקני האחרון שזכה ברוב במחוז היה ג'ורג' הרברט ווקר בוש בבחירות לנשיאות ארצות הברית 1988.
ב-4 בנובמבר 2008 הצביעו 69.7% מהמשתתפים בהצבעה במחוז אימפריאל בעד הצעה 8, אשר תיקנה את חוקת קליפורניה שאסרה על נישואים חד-מיניים, התמיכה הגדולה ביותר להצעה מאשר כל מחוז דמוקרטי אחר.
מחוז אימפריאל מיוצג בקונגרס של ארצות הברית על ידי המחוז ה-51 של קליפורניה, במחוז ה-56 של אספת הנבחרים של קליפורניה ובמחוז ה-40 של הסנאט של קליפורניה. בכולם הנציג הוא דמוקרט.
לקריאה נוספת

Benny J. Andrés, Jr. Power and Control in the Imperial Valley: Nature, Agribusiness, and Workers in the California Borderland, 1900–1940. College Station, TX: Texas A&M University Press, 2014.
מוסקבה סיטי

| --- | --- |

 מידע כללי
 סוג:  מרכז עסקים ראשי
 כתובת:  גדת פרסננסקאיה
 מיקום:  מוסקבה
 מדינה:  רוסיה רוסיה
 נגישות:  רכבת תחתית :   דלובוי צנטר   דלובוי צנטר   מוסקבה-סיטי  טבעת מרכזית :   מוסקבה-סיטי (אנ')  קוטרים מרכזיים :   מוסקבה-סיטי (אנ')    טסטובסקאיה (אנ')
 הקמה ובנייה
 תקופת הבנייה:  1995–2030 (כ־35 שנים)
 סגנון אדריכלי:  אדריכלות היי-טק
 
 קואורדינטות:  55°44′48″N 37°32′13″E﻿ / ﻿55.746666666667°N 37.536944444444°E﻿ / 55.746666666667; 37.536944444444
 citymoscow.ru
  (למפת מוסקבה מוגדלת) מוסקבה סיטי(למפת מוסקבה רגילה) מוסקבה סיטי he
 
מוסקבה סיטי (ברוסית: Московский международный деловой центр «Москва-Сити»‎, מרכז העסקים המוסקבאי הבינלאומי "מוסקבה סיטי") הוא רובע עסקים מתפתח במוסקבה, שבנייתו החלה בשלהי המאה ה-20, בשנת 1996 וצפויה להסתיים ב-2030. מוסקבה סיטי הוא מרכז עסקים ראשי ראשון מסוגו ברוסיה ובכל מזרח אירופה המתוכנן להיות בעל אופי בינלאומי ולמשוך אליו בעלי עסקים מכל העולם. מוסקבה סיטי מרכז בתחומו מבני עסקים, מגורים ומקומות בילוי והוא ממוקם ברובע פרסננסקי.
הפרויקט תוכנן ב-1992 על ידי עיריית מוסקבה ונבנה בסגנון אדריכלי עתידני. השם "מוסקבה סיטי" בא משמה של חברת ההשקעות שבנתה את המרכז, חברת "סיטי" (ПАО «Сити»), שהוקמה על ידי עיריית מוסקבה. רוב מניות החברה נמצאות בבעלות אולג מאליס. נכון לשנת 2014 היקף ההשקעות נאמד בכ-12 מיליארד דולר.
מוסקבה סיטי כולל 12 גורדי שחקים בגובה 300 מטר ומעלה (לשם השוואה, בעיר דובאי יש 20, לשנג'ן יש 7, לשאנגחאי יש 5, בניו יורק יש 7, בהונג קונג יש 6 ובשיקגו יש 6). מגדל הפדרציה הנמצא במוסקבה סיטי, היה הבניין הגבוה ביותר באירופה בשנים 2014–2017, וברוב השנים מאז 2007, עת נחנך מגדל על הגדה, החזיקו בניינים במתחם בתואר זה. נכון לשנת 2019, נבנו במתחם שנים עשר מתוך עשרים ושלושה מבנים מתוכננים. שבעה בניינים נוספים נמצאו בשלב הבנייה וארבעה בשלב התכנון.
אחד המאפיינים המיוחדים של מוסקבה סיטי הם מעברים תת-קרקעיים חמים (גלריות תת-קרקעיות) שמאפשרים מעבר כמעט בין כל הבניינים של מרכז העסקים.
במוסקבה סיטי ממוקמים המטות של החברות הכי גדולות ברוסיה כמו: VTB, טרנסנפט, בנק החקלאות הרוסי, נורניקל, בורסת סנקט פטרבורג, Ozon, וסברבנק הממוקם מעבר לכביש בסברבנק סיטי.
מיקום הבניינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| הושלם | שלבי גימור | בבנייה | פרויקט שונה/הוחלף | הבנייה נעצרה | בוטל | פרויקט משוער |
מיקום הבניינים > הבניינים

| № | שם | תחילת בנייה | סיום בנייה | מגדלים | שטח | הערות |
| --- | --- | --- | --- | --- | --- | --- |
| 0 | מגדל 2000 וגשר בגרטיון | 1998 | 2001 | 2 | 64,000 | הבניין הראשון שנבנה במוסקבה סיטי |
| 0 | פליטרה (שם זמני) | 2025 | 2030 | 1 | 202,673 | יוקם ביציאה הצפונית של גשר בגרטיון, ויהפוך לבניין הגבוה ביותר במוסקבה. |
| 1 | One Tower | 2019 | 2030 | 1 | 305,000 |  |
| 2-3 | מגדל האבולוציה וכיכר עירונית | 2011 | 2015 | 1 | 163,600 |  |
| 4 | מתחם עסקים "אימפריה" | 2006 | 2011 | 2 | 203,191 |  |
| 5 | מרכז אקספו | 1977 | 2008 | 8 | 165,000 | מבנים ראשונים הופיעו עוד טרם תחילת בניית מוסקבה סיטי |
| 6-8 | הליבה המרכזית | 2005 | 2021 | 1 | 450,000 | בניית בניין אולם הקונצרטים |
| 9 | ערי הבירה | 2005 | 2009 | 4 | 288,000 | גורד השחקים הראשון מסוגו באירופה |
| 10 | מגדל על הגדה | 2003 | 2007 | 3 | 254,000 |  |
| 11 | IQ-quarter | 2011 | 2017 | 3 | 228,000 |  |
| 12 | אירואסיה | 2007 | 2015 | 2 | 207,542 |  |
| 13 | פדרציה | 2003 | 2017 | 3 | 432,000 | אחד המגדלים הגבוהים באירופה |
| 14 | מגדל מרקורי | 2009 | 2013 | 1 | 173,960 |  |
| 15 | Moscow Towers | 2013 | 2024 | 1 | 400,000 |  |
| 16 | OKO | 2011 | 2015 | 3 | 425,800 |  |
| 17-18 | Neva Towers | 2013 | 2020 | 2 | 357,000 |  |
| 19 | המגדל הצפוני | 2005 | 2007 | 1 | 135,000 |  |
| 20 | Sezar Tower (רו') | 2025 | — | 1 | 179,600 |  |
| 21 | דום דאו | 2023 | 2027 | 1 | 143,000 |  |
מיקום הבניינים > טבלת מבנים

| № | גובה המגדלים | שם | תחילת בנייה | סיום בנייה | גובה (נוכחי) | גובה (הגג) | גובה (מקסימלי) | מספר קומות | הערות |
| --- | --- | --- | --- | --- | --- | --- | --- | --- | --- |
| 0 | 16 | מגדל 2000 | 1998 | 2001 | 130 | 130 | 130 | 34 |  |
| 3 | 8 | מגדל האבולוציה | 2011 | 2014 | 241 | 241 | 241 | 54 |  |
| 4 | 11 | מגדל האימפריה | 2006 | 2011 | 239 | 230 | 239 | 60 |  |
| 4 |  | אימפריה (שלב שני) | 2013 | 2024 | 0 | 53 | 53 | 14 |  |
| 9 | 19 | ערי הבירה: מתחם המשרדים | 2005 | 2008 | 70 | 70 | 70 | 17 |  |
| 9 | 7 | ערי הבירה: סנקט פטרבורג | 2005 | 2009 | 257 | 257 | 257 | 65 |  |
| 9 | 5 | ערי הבירה: מוסקבה | 2005 | 2009 | 302 | 302 | 302 | 73 |  |
| 10 | 17 | המגדל על הגדה: A | 2003 | 2004 | 85 | 85 | 85 | 17 |  |
| 10 | 15 | המגדל על הגדה: B | 2004 | 2005 | 127 | 127 | 127 | 27 |  |
| 10 | 6 | המגדל על הגדה: C | 2005 | 2007 | 268 | 268 | 268 | 59 |  |
| 11 | 18 | IQ-quarter: מגדל 1 | 2011 | 2017 | 85 | 85 | 85 | 22 |  |
| 11 | 13 | IQ-quarter: מגדל 2 | 2011 | 2017 | 141 | 141 | 141 | 33 |  |
| 11 | 12 | IQ-quarter: מגדל 3 | 2011 | 2017 | 173 | 173 | 173 | 42 |  |
| 12 | 4 | אירואסיה | 2007 | 2015 | 309 | 309 | 309 | 70 |  |
| 13 | 10 | מתחם הפדרציה: מגדל מערבי | 2003 | 2008 | 242 | 242 | 242 | 63 |  |
| 13 | 1 | מתחם הפדרציה: מגדל מזרחי | 2004 | 2017 | 374 | 374 | 374 | 95 |  |
| 14 | 3 | מגדל מרקורי סיטי | 2009 | 2013 | 339 | 339 | 339 | 75 |  |
| 15 |  | Moscow Towers | 2013 | 2024 | 283 | 283 | 283 | 62 |  |
| 16 | 2 | ОКО: מגדל דרומי | 2011 | 2015 | 354 | 354 | 354 | 85 |  |
| 16 | 9 | ОКО: מגדל צפוני | 2011 | 2015 | 245 | 245 | 245 | 49 |  |
| 16 | 20 | ОКО: חניה | 2011 | 2017 | 59 | 59 | 59 | 12 |  |
| 17-18 |  | Neva Towers: מגדל 1 | 2014 | 2019 | 202 | 337 | 337 | 77 |  |
| 17-18 |  | Neva Towers: מגדל 2 | 2014 | 2019 | 0 | 290 | 290 | 63 |  |
| 19 | 14 | המגדל הצפוני | 2005 | 2007 | 132 | 108 | 132 | 27 |  |
מיקום הבניינים > פרויקטים שבוטלו

| № | שם | גובה | קומות | שטח | הערות |
| --- | --- | --- | --- | --- | --- |
| 4 | אקווה סיטי פאלאס |  | 36 |  | הוחלף באימפריה |
| 13 | מגדל הפדרציה: מושך הברקים | 448/506 |  |  | נהרס |
| 15 | בניין ממשלת מוסקבה והדומה העירונית של מוסקבה | 308 | 72 | 622,000 | הוחלף בפרויקט Grand Tower |
| 17-18 | מגדל רוסיה | 612 | 118 | 520,000 | הוחלף בפרויקט Neva Towers |
| 20 | מתחם התערוכות העסקי | 228 | 59 | 180,000 | הוחלף בפרויקט חדש |
| - | טראמפ טאוור מוסקבה (אנ') | - | 100 | - | פרויקט שלא מומש |
תחבורה

תשתית התחבורה של מוסקבה סיטי כוללת את:
4 תחנות מטרו:  דלובוי צנטר (קו פיליובסקאיה),  מוסקבה-סיטי,  דלובוי צנטר (קו סולנצבסקאיה),  דלובוי צנטר (קו רובליובו-ארכנגלסקויה, סגורה זמנית). עם פתיחת תחנת איירפורט ונוקובו בקו סולנצבסקאיה, ניתן להגיע ישירות ממוסקבה סיטי לנמל התעופה הבין-לאומי ונוקובו תוך 40 דקות.
תחנת  מוסקבה-סיטי (אנ') של הטבעת המרכזית של מוסקבה
תחנות  טסטובסקאיה (אנ'),  מוסקבה-סיטי (אנ') של הקוטרים המרכזיים של מוסקבה
עם פתיחת כביש האגרה פרוספקט בגרטיון בספטמבר 2023, ניתן להגיע ממוסקבה סיטי לכביש הטבעת של מוסקבה ואזור רובליובקה תוך 15 דקות.
בולשוי סיטי

בניית מוסקבה סיטי היא השלב הראשון ביצירת רובע "בולשוי סיטי" או "סיטי הגדול". "מוסקבה - בולשוי סיטי" (לעיתים קרובות פחות "מוסקבה - נובי צנטר" או "מוסקבה-סיטי-2") הוא רובע חדש בתכנון במוסקבה. ההנחה היא כי הוא ימוקם באתר של אזורי תעשייה לשעבר בין מוסקבה סיטי הנמצא בבנייה לבין כביש חורושיובסקי (השטח הכולל הוא כ-1000 דונם). בשטח זה צפויים להיבנות 21 מיליון מ"ר של נדל"ן; ההשקעות יסתכמו במעל 100 מיליארד דולר
מבנים בולטים בשטח בולשוי סיטי: סברבנק סיטי, מרכז החלל הלאומי במוסקבה, Capital Towers, ICity.
ליד מוסקבה סיטי תיבנה "סיטי-2" שכוללת 11 חלקות. במסגרת פרויקט זה הקימו קפיטל גרופ (אנ') ועיריית מוסקבה בשנת 2020 חברה משותפת בשם זהה - סיטי-2. עיריית מוסקבה מחזיקה ב-60%, קפיטל גרופ מחזיקה ב-40% ממניות החברה. על שטחה של "סיטי-2" מתכננים לבנות מספר גורדי שחקים בגובה של עד 400 מ'.
גלריה

מבט על מוסקבה סיטי מגבעת הדרור
מבט על קניון אברופייסקי ומוסקבה סיטי, מרחוב בולשאיה דורוגומילובסקאיה.
ליבת מוסקבה סיטי
אפימול סיטי
כיכר עירונית ליד אולם קולנוע וקונצרטים
מבט על מוסקבה סיטי מנקודת התצפית של גשר בגרטיון
מתחם ICity ומוסקבה סיטי, יוני 2024
מבט על גשר מוסקבורצקי הגדול, הקרמלין ומוסקבה סיטי
מבט על מוסקבה סיטי מקוטוזובסקי פרוספקט
מבט על מוסקבה סיטי ,2021.
מבט על מוסקבה סיטי וטבעת התחבורה השלישית, 2022.
מבט על מוסקבה סיטי ,2023.
מבט על מוסקבה סיטי ממלון אוקראינה, 2024.
ראו גם

קניון אפימול סיטי
מרכז הסחר העולמי וקפיטל טאוורס
המגדלים הגבוהים במוסקבה
גורדי השחקים הגבוהים באירופה
הערות שוליים

↑  https://www.kommersant.ru/doc/2411405
↑  הערך בוויקיפדיה באנגלית
↑  הערך בוויקיפדיה באנגלית
↑  simple:List of tallest buildings in New York City
↑  «Москва-Сити» к 2018 году развернется на 100 га
↑  https://www.msk.kp.ru/online/news/4947179/
↑  The Moscow Times, Moscow Unveils Plans for ‘Europe’s Tallest’ Apartment Tower, The Moscow Times, ‏2019-07-05 (באנגלית)
↑  השלמת האולם הראשון
↑  השלמת האולם השמיני
↑  Место мэрии в «Москва-Сити» займут гостиница и апартаменты
↑  Neva Towers
↑  https://www.mos.ru/news/item/123257073/
↑  הרשימה כוללת את כל המגדלים במוסקבה סיטי, לרבות כאלה שטרם הושלמו.
↑  אישור תוכניות של בולשוי סיסי
↑  https://www.kommersant.ru/doc/6322987
| מרכז העסקים המוסקבאי הבינלאומי "מוסקבה סיטי" |
| --- | --- | --- |
| בניינים | מגדל 2000 • מגדל האבולוציה • מתחם עסקים "אימפריה" • הליבה המרכזית • ערי הבירה • מגדל על הגדה • IQ-קוורטאל • אירואסיה • פדרציה • מגדל מרקורי • Neva Towers • OKO •  Moscow Towers • המגדל הצפוני |  |
| תחבורה | גשר בגרטיון • דלובוי צנטר (קו פיליובסקאיה) • מוסקבה-סיטי • דלובוי צנטר (קו סולנצבסקאיה) • דלובוי צנטר (קו רובליובו-ארכנגלסקויה, סגורה זמנית) • טבעת התחבורה השלישית |  |
| רוסיה מרכזי העסקים של רוסיה |
| --- | --- | --- |
| המחוז הפדרלי המרכזי | מוסקבה סיטי • מרכז הסחר העולמי • סברבנק סיטי • קרוקוס סיטי |  |
| המחוז הפדרלי הצפון-מערבי | מרכז לאחטה |  |
| המחוז הפדרלי הדרומי וצפון קווקז | וולגוגרד סיטי • גרוזני סיטי |  |
| המחוז הפדרלי של אורל וסיביר | יקטרינבורג סיטי • אירקוטסק סיטי |  |
מפת מוסקבה סיטי
כלכלת ג'רזי

כלכלת האי ג'רזי מבוססת ברובה על שירותים בנקאיים בינלאומיים ושירותים משפטיים, תחומים אלה היוו 40.4% מסך הערך המוסף הגולמי (GVA) בשנת 2010. בשנת 2011 פחת סך הערך המוסף ברוטו בג'רזי באחוז אחד ל-3.6 מיליארד ליש"ט. מגזרים כלכליים בולטים אחרים כוללים ענף הבנייה, מסחר קמעונאי, חקלאות, תיירות ותקשורת. בשנת 2008 הייתה ההכנסה הלאומית הגולמית לנפש בג'רזי בין הגבוהות בעולם.
שירותים פיננסיים ומשפטיים

הכלכלה החקלאית ברובה של האי נטתה לכיוון הפיננסי מאז שנות ה־70, כשהבריטים ואחרים החלו להחנות באי נכסים על מנת להימנע מהמיסים הגבוהים יותר בבריטניה. התעשייה הפיננסית באי אחראית ל-40% מהכלכלה שלו.
ארגונים פיננסיים הנמצאים באי ג'רזי מספקים שירותים ללקוחות ברחבי תבל. דווח כי בשנת 2011 הועסקו למעלה מ-11,000 עובדים במשרה מלאה במגזר זה, זאת באי שסך התושבים בו הוא כ-90 אלף נפש. הבנק הבינלאומי המלכותי הסקוטי (RBS International) הוא המעסיק הבולט בענף זה עם כ-900 עובדים בג'רזי נכון לשנת 2009.
ג'רזי הוא אחד ממקלטי המס הבולטים בעולם. השירותים הפיננסיים באי מושכים הפקדות מלקוחות המתגוררים מחוץ לאי, המבקשים ליהנות מן היתרונות שבניהול חשבון בבנק במקום שבו שיעורי המס מופחתים. חוקי המס באי ג'רזי ספגו ביקורת נוקבת על ידי אישים וארגונים שונים, אולם השר הממונה על ג'רזי השיב לביקורת באומרו כי "ג'רזי היא בין המרכזים הפיננסיים בעלי רמת שיתוף הפעולה הגבוהה ביותר". בספטמבר 2013 טען ראש ממשלת בריטניה דייוויד קמרון כי אין זה הוגן עוד להתייחס לאיי התעלה הבריטים כאל מקלטי מס, כיוון שנקטו באמצעים כדי להבטיח שמערכת המס במוסדותיהם תהיה הוגנת ושקופה. אף החוק להגנת פרטיות המידע בג'רזי משנת 2005 מיישם חקיקה מקבילה של האיחוד האירופי (EU Directive 94/46/EC). נכון לרבעון השלישי של שנת 2013 סך הנכסים הפיננסיים שנוהלו באי ג'רזי היה 194.8 מיליארד ליש"ט, ירידה של 6.5 מיליארד ליש"ט לעומת רבעון קודם.Financial Services Industry - Quarterly Report Period Ended 30th September 2013, Jersey Finance
בנייה

ענף הבנייה והכריה תרם 5.2% מסך הערך המוסף ברוטו (Gross value added) לשנת 2007. ביוני 2011 דווח כי בענף זה הועסקו 5,060 עובדים במשרה מלאה.Employment by sector
הערות שוליים

↑  מקס קולצ'סטר ומרגוט פטריק, ‏האי שבו רומן אברמוביץ' ריכז נכסים בכ-7 מיליארד ד' פתח בחקירה נגדו, באתר גלובס, 25 במאי 2022
↑  Employment by sector. States of Jersey
↑  Tax Research UK
↑  House of Commons: Monday 9 September 2013
↑  Jersey: Data Protection In Jersey And Other Offshore Jurisdictions
חדשנות תוספתית

חדשנות תוספתית או חדשנות אינקרמנטלית (באנגלית: Incremental innovation) היא חדשנות אשר מוסיפה ומשפרת את הקיים, על ידי מציאת פתרונות מתוך הידע שישנו. חדשנות זו מייצרת פתרונות לבעיות על ידי פיתוחים נוספים מעבר למה שכבר הומצא, להבדיל מחדשנות משבשת אשר מחוללת שינוי מהותי ורדיקלי. חדשנות תוספתית תומכת בשוק הקיים בכך שהיא משפרת את הביצועים של המוצרים בשוק, כלומר באמצעותה ניתן לגבש רעיונות ותהליכים כדי להגיע לתוצרים מחודשים.
יש דוגמאות רבות לחדשנות תוספתית, למשל מודלים חדשים של כלי רכב מאותן חברות ייצור. תעשיית הסמארטפונים מאופיינת בחדשנות תוספתית מפני שכל היצרניות מוסיפות ומחדשות ללא הפסקה על מנת לעמוד בתחרות. גם פיתוח כמו פייסבוק, אשר על פניו נראה כפורץ דרך, הוא למעשה דוגמה לחדשנות תוספתית, משום שהיו כבר רשתות חברתיות קיימות (למשל, מקושרים).
חדשנות כאסטרטגיה

ארגונים, מדינות ועסקים החלו לעשות שימוש בחדשנות בכל תחום אפשרי על מנת להוביל בתחרות של הסביבה המשתנה[דרוש מקור]. מוצרים עוברים תהליכי שינוי והשתפרות, כך שהתחרות בשוק היא זו שמכתיבה את קצב השינויים שלהם. שוק תחרותי יותר יוביל לשינויים רבים יותר של המוצרים. מעבר לשוק התחרותי, גם תגובות הלקוחות וטכנולוגיות חדשות יובילו לשינויים ושיפורים. יחד עם החדשנות באה היצירתיות - יכולת מחשבתית אשר מובילה את האדם למחשבה על תוצר מקורי. יצירתיות מקורה בגמישות מחשבתית אשר תוביל לרעיונות חדשים וקידומם של רעיונות קיימים. יצירתיות מהווה בסיס מהותי לקידום החדשנות התוספתית.
חדשנות תוספתית בעולם העסקים

חדשנות תוספתית בעולם העסקים מתייחסת למוצרים חדשניים ומפותחים יותר, כמו עיצובים מיוחדים שנותנים ללקוח יתרונות בעת השימוש במוצר על פני מוצר אחר/ישן יותר. ואף יכניסו רווח כלכלי לעסק, המהווה תפקיד חשוב ביותר מבחינת ההתפתחות של התעשייה על חברה מסוימת. בעולם העסקים, חדשנות תוספתית הפכה הכרחית, זאת על מנת להיות במקום של חדשנות מתמדת. חדשנות זו מדרבנת את העסק לשגשג בשוק וליצור יתרונות תחרותיים. שימוש בחדשנות תוספתית מאפשר סיכויים גבוהים יותר לשגשוג העסק ושמירת נתח השוק שהושג. חדשנות זו בעולם העסקים נובעת פעמים רבות מבפנים, בזמן שעסקים בוחנים את הסביבה שלהם, את התחרות העומדת בפניהם בשוק. הם מסתכלים על הקיים ומחליטים לתקן ולשפר את עצמם.
חדשנות תוספתית וטכנולוגיה

חדשנות בעולם הטכנולוגיה יכולה להתייחס למסחר במדיה החברתית ובאינטרנט ברמה הגלובלית. חדשנות תוספתית מגיעה מתוך נקודת מבטו של הצרכן, הביקורות והבקשות שלו על מוצרים קיימים, מכוונת בעיקר לשינויים ולמהירות יציאת המוצר לשוק. חברות כמו גוגל, פייסבוק, אמזון ואפל משתמשות בחדשנות תוספתית העוסקת בחיבור מתמיד ללקוחות. את החדשנות הטכנולוגית ניתן לחלק לרמות שונות ולהשפעה הפוטנציאלית שהיא מגלמת בתוכה. בחדשנות הטכנולוגית נמצא גם את החדשנות התוספתית הטכנולוגית - שיפור בביצועי מוצר או טכנולוגיה באמצעות רכיבים או חומרים משופרי ביצועים. מהצד השני נמצאת החדשנות המשבשת המתייחסת למוצרים או טכנולוגיות השונות במהותם מהקיימים.
שינוי תפיסתי בהקשר של חדשנות תוספתית בעולם

מחקר שנעשה באוניברסיטה של טורונטו מצביע על כך שמדינות הנחשבות למדינות של שכר עבודה נמוך, כמו סין והודו, מעורבות בחדשנות תוספתית בכך שהן אחראיות על מציאת פתרון לתקלות בפס ייצור והצעת שיפורים למוצרים. השינוי התפיסתי המוצע הוא מעבר מסחר ישן של מחזור-מוצר, שבו רוב החדשנות מגיעה ממדינות עשירות ורק הייצור נמצא במדינות שכר-נמוך, לסחר אשר מערב חדשנות תוספתית המגיעה ממדינות שכר-נמוך. החדשנות מגיעה ממדינות השכר-נמוך אשר משתמשות במידע ממקור ראשון, היישר מפס הייצור. משום שלכלכלה יש מקום מרכזי בכל הקשור ליצירתיות וחדשנות, חדשנות משגשגת בזמנים כלכליים טובים, כלומר כאשר הכלכלה מספקת לאזרחים חיים עשירים. השגשוג והפריחה אשר התפשטו בקרב מדינות עם כלכלה דינמית הולידו חדשנות פורצת דרך. במדינות בהן הכלכלה נמצאת בשפל, הצמיחה פסקה, הפעילות היצירתית נעלמה כמעט לחלוטין והפחיתה איתה את החדשנות.